Leif Edward Edwardsen

Leif Edward Edwardsen (født 20. desember 1922 i Mandal, død 13. august 2002 i Larvik) var en norsk diplomat og ambassadør.Leif Edwardsen i Store norske leksikon.

Edwardsen studerte i årene etter krigen i USA og ble Master of Arts i statsvitenskap ved Columbia University i New York i 1948. Året etter ble han ansatt i Utenriksdepartementet og ble stasjonert ved det norske generalkonsulat i Antwerpen og senere ved de norske ambassadene i henholdsvis i Brussel og Kairo. Han var norsk ambassadør til Europarådet 1970-1973 og ambassadør til Portugal 1976-1983, til Elfenbenskysten 1983-1987 og til Ungarn 1987-1989. 

Etter at han gikk av med pensjon bodde han i Sandefjord og skrev blant annet artikler for Sandefjords Blad, som han hadde gjort for Morgenbladet rett etter krigen.

Leif Edwardsen var kommandør av St. Olavsorden.Tildelinger - Leif E. Edwardsen - kongehuset.no

 Posteringer 
 visekonsul ved det norske generalkonsulatet i Antwerpen, Belgia
 ambassadesekretær ved Norges ambassade i Brussel
 ambassadesekretær ved Norges ambassade i Kairo i Egypt
 1958 til disposisjon for UNOGIL i Beirut, etterhvert chargé d'affaires samme sted.Magnus Eldøy, Opprør, infiltrasjon og intervensjon , mag.art. avhandling ved Universitetet i Bergen, 2010Generalmajor Ole Bull (1907–1991) diskuterer Edwardsen som i 1958 stiltes til hans disposisjon i boken På post i Midt-Østen, 1973.
 1962 byråsjef i Utenriksdepartementet
 1964  ambassaderåd ved den norske FN-delegasjonen i New York 
 1967 ambassaderåd/presseråd ved Norges ambassade i Brussel
 1970–1973 ambassadør til Europarådet
 1973-1976 underdirektør i Politisk avdeling i  Utenriksdepartementet
 1976–1983 ambassadør til Portugal 
 1983–1987 ambassadør til Elfenbenskysten
 1987–1990 ambassadør til Ungarn 

 Referanser 

Kategori:Norges ambassadører til Elfenbenskysten
Kategori:Norges ambassadører til Portugal
Kategori:Norges ambassadører til Romania
Kategori:Norges ambassadører til Ungarn
Kategori:Kommandører av St. Olavs Orden
Kategori:Personer fra Mandal kommune